21 ઓગસ્ટે 2017 એટલે કે આજે થનારા સૌથી મોટા સૂર્ય ગ્રહણને લઈ અનેક ચર્ચાઓ પૂરજોરમાં ચાલી રહી છે. આ ગ્રહણ વર્ષનું બીજુ સૂર્ય ગ્રહણ છે. આ પહેલા 26 ફેબ્રુઆરીએ વર્ષનું પહેલુ સૂર્ય ગ્રહણ થયુ હતુ. આજે થનારુ સૂર્ય ગ્રહણ ભારતમાં જોવા મળશે નહિં, ભારતીય સમય પ્રમાણે આ ગ્રહણ રાત્રે 9:15 મિનિટે શરૂ થશે અને 22 ઓગસ્ટની રાત્રે 2 વાગ્યાને 34 મિનિટે પુર્ણ થશે. તેથી આ સમય દરમિયાન ભારતમાં સૂર્ય ગ્રહણ જોવા મળશે નહિં. ભારતમાં ભલે સૂર્ય ગ્રહણ જોવા મળે નહિં, પણ જ્યોતિષ શાસ્ત્રીઓ પ્રમાણે તેની અસર આખા વિશ્વ પર થવાની છે. જ્યોતિષોના કહેવા પ્રમાણે આ ગ્રહણ વિનાશકારી હોઈ શકે છે.